Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 395/12/1105	Bratislava V, 26.9.2014
EEČ : 2-12-334-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov

Rozhodol: 	prokurátorka Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 25.2.2013, spisová značka 3 Pv 395/12/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.05.2012 v čase o 14.50 hod. v Bratislave na Gessayovej ulici pri Chorvátskom ramene bol kontrolovaný hliadkou OO PZ  Petržalka - stred, pričom počas kontroly dobrovoľne vydal policajtom plastové vrecko s tlakovým uzáverom  s obsahom neznámej zelenej sušiny, pričom k sušine uviedol, že sa jedná o marihuanu, Kriminalisticko-expertíznym skúmaním obsahu igelitového vrecka bolo zistené, že obsahovalo konope s celkovou hmotnosťou 400 mg s obsahom tetrahydrokanabinolu viac ako 10 mg (hlavná aktívna zložka zodpovedná za prípadné halucinogénne pôsobenie konope), ktoré bolo spôsobilé po aplikovaní ovplyvniť psychiku užívateľa, čo zodpovedá minimálne 1 obvykle jednorazovej dávke drogy, pričom konope je v zmysle zákona č. 139/1998 Z. z. o omamných látkach, psychotropných látkach a prípravkoch zaradené do I. skupiny omamných látok.

Uznesením prokurátora Okresnej prokuratúry XXXXX V zo dňa 25.2.2013, spisová značka 3 Pv 395/12/1105, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Poverený príslušník PZ, Odboru poriadkovej polície Okresného riaditeľstva PZ XXXXX V, Obvodného oddelenia PZ Petržalka – stred uznesením spis. zn. spis. zn. ORP-XXXXX zo dňa 02.08.2012 podľa § 206 ods. 1 Trestného poriadku vzniesol obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1  Trestného zákona, ktorého sa dopustil na tom skutkovom základe, že 
-dňa 29.05.2012 v čase o 14.50 hod. v Bratislave na Gessayovej ulici pri Chorvátskom ramene bol kontrolovaný hliadkou OO PZ  Petržalka - stred, pričom počas kontroly dobrovoľne vydal policajtom plastové vrecko s tlakovým uzáverom  s obsahom neznámej zelenej sušiny, pričom k sušine uviedol, že sa jedná o marihuanu, Kriminalisticko-expertíznym skúmaním obsahu igelitového vrecka bolo zistené, že obsahovalo konope s celkovou hmotnosťou 400 mg s obsahom tetrahydrokanabinolu viac ako 10 mg (hlavná aktívna zložka zodpovedná za prípadné halucinogénne pôsobenie konope), ktoré bolo spôsobilé po aplikovaní ovplyvniť psychiku užívateľa, čo zodpovedá minimálne 1 obvykle jednorazovej dávke drogy, pričom konope je v zmysle zákona č. 139/1998 Z. z. o omamných látkach, psychotropných látkach a prípravkoch zaradené do I. skupiny omamných látok.

 Uznesením prokurátora Okresnej prokuratúry pre Bratislavu V sp. zn.  3 Pv 395/12/1105 zo dňa 25.02.2013, ktoré nadobudlo právoplatnosť dňa 12.03.2013, bolo trestné stíhanie proti obvinenému  XXXXX podmienečne  zastavené podľa § 216 ods. 1  Trestného poriadku a podľa  § 216 ods. 2 Trestného poriadku bola obvinenému určená skúšobná doba v trvaní 18 mesiacov. Skúšobná doba podmienečného zastavenia trestného stíhania začala plynúť právoplatnosťou uznesenia o podmienečnom zastavení trestného stíhania.

 Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby podmienečného zastavenia trestného stíhania bolo zisťované, či obvinený XXXXX v jej priebehu viedol riadny život.

Preskúmaním na vec sa vzťahujúceho spisového materiálu  som zistila, že obvinený XXXXX v priebehu plynutia skúšobnej doby nebol súdne trestaný, nebol priestupkovo prejednávaný a taktiež nie je proti nemu aktuálne vedené trestné stíhanie pre podozrenie zo spáchania iného trestného činu. Obvinenému nebola v rozhodnutí o podmienečnom zastavení trestného stíhania uložená povinnosť nahradiť spôsobenú škodu, nakoľko škoda spôsobená nebola. Obvinenému neboli uložené ani iné obmedzenia v zmysle ustanovenia § 216 ods. 4 Trestného poriadku.

Vzhľadom k vyššie uvedenému konštatujem, že obvinený XXXXX v priebehu skúšobnej doby, ktorá mu bola stanovená, viedol riadny  život a keďže obvinený splnil všetky zákonné predpoklady uvedené v ustanovení § 217 ods. 1 Trestného poriadku, rozhodla som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Monika Holzerová
prokurátorka